Beurtkrag Maandagaand moontlikArgieffoto “Daar is tans nie beurtkrag nie aangesien Eskom genoeg opwekkingsvermoë het om in die vraag na elektrisiteit te voldoen,” het die kragvoorsiener gesê. Eskom het egter gesê die kragnetwerk sal na verwagting tydens die aandpiektyd onder druk wees en dan is beurtkrag ŉ moontlikheid weens ŉ toename in die vraag na elektrisiteit. “Aangesien ons tans koue weer oor die hele land ervaar, doen ons ŉ beroep op verbruikers om energiedoeltreffende maniere te oorweeg om warm te bly.” Volgens Eskom word daar tydens die oggend- en aandpiektye meer elektrisiteit verbruik. “Ons doen ŉ beroep op al ons kliënte om voort te gaan om hul elektrisiteitsverbruik tydens die dag te verminder en meer te spaar tydens piektye tussen 06:00 en 10:00 en 17:00 en 21:00.”